Vi+lager+vår+egen+pasta

En av rettene på tirsdagenes varmmat er lasagne. Og pastaen skal vi lage selv!! Det var ganske grisete å blande mel, egg og olje med bare hendene, men etter hvert fikk deigen form og vi kunne kna den godt. Så var det frem med pastamaskinen og jobbe med rulling! Her måtte vi samarbeide masse! En rullet, en puttet deigen inni maskinen og to stykker måtte det til for å ta imot deigen. Så byttet vi på så alle fikk prøve alle arbeidsoppgavene. Barna var veldig utholdende og jobbet i godt over 1 time! Men så ble resultatet også veldig bra! Og en bonus var at vi hadde lagd for mye deig - som resulterte i tagliatelle dagen etter også:)


 * [[image:Pasta2.jpg width="336" height="448"]] || [[image:Pasta1.jpg width="336" height="448"]] ||